Diari Oficial de la Generalitat Valenciana


Sumari del DOGV 5349, del 19-09-2006 (2006/10509)

Acord de 15 de setembre de 2006, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Picassent.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5349

Data del DOGV
:   19-09-2006

Secció del DOGV
:   V. ALTRES ANUNCIS - F) EXPROPIACIONS

Número del document
:   2006/10605


Data del document
:   15-09-2006

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * Picassent
    * expropiació

Acord de 15 de setembre de 2006, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Picassent. [2006/M10674]  
El Consell, en la reunió del dia 15 de setembre de 2005, va adoptar l'acord següent:  
L'Ajuntament de Picassent, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització del sector SUZI-1 La Coma, així com l'alternativa tècnica del programa d'actuació integrada de l'esmentat sector.  
Aquesta declaració d'urgent ocupació es justifica per les raons següents: l'obra d'urbanització del sector SUZI-1 La Coma, així com l'alternativa tècnica del programa d'actuació integrada de dit sector, ha de dur-se a terme amb celeritat ja que així ho demanda no sols la necessitat d'executar les obres de connexió viària, sinó també el que avui els titulars de la propietat no han autoritzat l'ocupació dels terrenys necessaris, amb la qual cosa s'ha paralitzat una obra urbanitzadora que es troba en avançat estat d'execució i que és necessària per al sector, la qual cosa justifica àmpliament acudir a aquest procediment especial.  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que van ser resoltes pel Ple de la corporació.  
En l'expedient consten l'aprovació del projecte d'obres, l'acta de replantejament i el certificat de la tresorera de la corporació que acredita que a la Tresoreria Municipal la mercantil Desarrollo Industrial Picassent, SL, com a agent urbanitzador del projecte de referència, va consignar a la caixa municipal, en data 25 de juliol de 2005, l'import de 78.887,30 euros en concepte de preu just relatiu a les finques numerades amb el I.6 i I.7 del projecte de xarxa estructural, els titulars de les qual són el Sr. Juan Hernández Martínez i la Sra. Dolores Gamón Muñoz.  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 50 i 29 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de Govern Valencià, a proposta del conseller de Justícia, Interior i Administracions Públiques, el Consell   
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Picassent per a l'execució del projecte d'urbanització del sector SUZI-1 La Coma, així com l'alternativa tècnica del programa d'actuació integrada de l'esmentat sector.  
Relació de béns afectats  
Núm. finca: I.6.  
Polígon: 42.  
Parcel·la: 9.  
Finca registral: 25124.  
Titulars: Hernández Martínez, Juan i Gamón Muñoz, Dolores.  
Núm. finca: I.7.  
Polígon: 42.  
Parcel·la: 9.  
Finca registral: 24438.  
Titulars: Hernández Martínez, Juan i Gamón Muñoz, Dolores.  
El present acord es publicarà en el Diari Oficial de la Generalitat als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant, al·legacions només als efectes d'esmenar possibles errors que s'hagen patit en relacionar els béns afectats per la urgent ocupació.  
Aquest acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú, modificada per la Llei 4/1999 de 13 de gener. Les persones interessades podran interposar en contra els recursos següents:  
a) Recurs potestatiu de reposició davant del Consell, en el termini d'un mes comptat a partir de l'endemà a aquell en què tinga lloc la publicació del present acord en el Diari Oficial de la Generalitat. Contra la desestimació expressa del recurs potestatiu de reposició es podrà interposar en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament, o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà a la publicació d'aquest acord en el Diari Oficial de la Generalitat, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que les persones interessades puguen exercitar qualsevol altra via que estimen oportuna.  
València, 15 de setembre de 2006  
La consellera secretària del Consell, per substitució,  
GEMA AMOR PÉREZ